**НАСТАВНО-НАУЧНОМ ВЕЋУ ФИЛОЗОФСКОГ ФАКУЛТЕТА У БЕОГРАДУ**

Одлуком Наставно-научног већа Филозофског факултета у Београду од 1. јуна 2017. године изабрани смо у комисију за писање извештаја за реизбор Бојане Стајкић у истраживачко звање истраживач-сарадник.

На основу увида у конкурсни материјал који нам је достављен, Наставно-научном већу Филозофског факултета у Београду подносимо следећи

**извештај**

Бојана Стајкић, рођена 28.11.1981, завршила је дипломске студије на Одељењу за психологију, Филозофског факултета у Београду 2008. године са просечном оценом 8,04 одбранивши рад на тему „Нереалистични оптимизам и доношење одлука“ у сарадњи са ментором проф. др Василијем Гвозденовићем. Године 2009. уписала је мастер студије и завршила их 2010. године са просечном оценом 10. Мастер рад на тему "Референтна тачка као фактор одлучивања у условима ризика" одбранила је са оценом 10. Године 2010. уписала је докторске студије на Одељењу за психологију, Филозофског факултета у Београду. Кандидаткиња је пријавила и одбранила тему докторске дисертације „Асиметрија визуелне претраге илузорних контура“.

Бојана Стајкић је од 2011. године ангажована као истраживач у оквиру пројекта „Фундаментални когнитивни процеси и функције“ ОН 179033 Министарства просвете, науке и технолошког развоја. У оквиру досадашњег научно-истраживачког рада забележила је учешћа на научним скуповима и објављивала чланке у међународним часописима. У периоду након претходног избора у звање истраживач-сарадник, Бојана Стајкић је објавила рецензиран научни рад „Природа и начела менталног рачуноводства“, издат као део зборника радова „Различити аспекти проблема менталних репрезентација“.

Имајући у виду да је комисија утврдила да су испуњени сви законом прописани услови, предлажемо Наставно-научном већу Филозофског факултета да подржи предлог о реизбору Бојане Стајкић у звање истраживач-сарадник.

У Београду, 10/7/2017

др Василије Гвозденовић, редовни професор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Дејан Лаловић, редовни професор

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

др Вања Ковић, доцент

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_